




Nr. 	2026
REGLUGERÐ
um breytingu á reglugerð um framkvæmdarleyfi, nr. 772/2012,
 með síðari breytingum

1. gr.
a. Í stað orðanna „lög um mat á umhverfisáhrifum“, „lögum um mat á umhverfisáhrifum“ og „laga um mat á umhverfisáhrifum“ kemur, í réttu falli þar sem við á í reglugerðinni: lög um umhverfismat framkvæmda og áætlana.
b. Í stað orðsins „Mannvirkjastofnun“ og „Mannvirkjastofnunar“ kemur í réttu falli þar sem við á í reglugerðinni: Húsnæðis-, mannvirkja- og skipulagsstofnun.
c. Í stað orðsins „Skipulagsstofnun“ og „Skipulagsstofnunar“ kemur í réttu falli þar sem við á í reglugerðinni: Húsnæðis- mannvirkja- og skipulagsstofnun.


2. gr.
Í stað orðanna „mat á umhverfisáhrifum“ í c.-lið 2. gr. og 1. mgr. 10. gr. kemur: niðurstöðu mats á umhverfisáhrifum framkvæmdar.

3. gr.
Eftirfarandi breytingar verða á 3. gr.:
a. Á eftir orðunum „Sveitarstjórn veitir framkvæmdaleyfi“ í 1. málslið 1. mgr. 3. gr., kemur: sbr. þó 2. málsl. 2. mgr. og 3. mgr.,
b. Á eftir 2. mgr. kemur  ný málsgrein, svohljóðandi: Afla skal framkvæmdaleyfis raflínunefndar vegna framkvæmda í flutningskerfi raforku þegar slík nefnd hefur verið skipuð vegna viðkomandi framkvæmdar.
c. Í stað „2. mgr.“ í síðari málslið 4. mgr. kemur: 2. málsl. 2. mgr. og 3. mgr.

4. gr. 
Eftirfarandi breytingar verða á 7. gr.:
d. Á eftir orðinu „umhverfisáhrifum“ í 4. tl. 2. mgr. kemur: framkvæmdar og umhverfismatsskýrslu.
e. Við 4. tl. 2. mgr. bætist nýr málsliður, svohljóðandi: Með umsókn um leyfi til framkvæmdar sem háð er umhverfismati skal fylgja greining framkvæmdaraðila á því hvort forsendur umhverfismats hafi breyst verulega frá umhverfismatsskýrslu og áliti um umhverfismat framkvæmdarinnar, svo sem vegna breytinga á náttúrufari eða landnotkun á áhrifasvæði framkvæmdarinnar, breytinga á löggjöf um umhverfismál eða vegna tækniþróunar varðandi framkvæmdina.
f. Í stað „37. gr. laga nr. 44/1999 um náttúruvernd kemur: 61. gr. laga um náttúruvernd nr. 60/2013.
g.  Í stað „Orkustofnun, Siglingastofnun, Vegagerðin, Umhverfisstofnun vegna framkvæmda á friðlýstum svæðum, Skógrækt ríkisins, Fornleifavernd ríkisins“ í 4. mgr. kemur: Umhverfis- og orkustofnun, Vegagerðin, Náttúruverndarstofnun vegna framkvæmda á friðlýstum svæðum, Land og Skógur, Minjastofnun.

5. gr. 
1. mgr. 8. gr. verður svohljóðandi: 
Þar sem framkvæmdir eru fyrirhugaðar og deiliskipulag liggur ekki fyrir getur sveitarstjórn veitt framkvæmdaleyfi að undangenginni grenndarkynningu sé um að ræða framkvæmd sem er í samræmi við aðalskipulag og í samræmi við landnotkun, byggðamynstur og þéttleika byggðar. Að auki skal sveitarstjórn leita umsagna viðeigandi umsagnaraðila áður en tekin er afstaða til útgáfu framkvæmdaleyfis. Um grenndarkynningu fer skv. 44. gr. skipulagslaga með þeim undantekningum sem þar eru tilgreindar. Heimilt er að falla frá grenndarkynningu ef gerð er grein fyrir framkvæmdinni og fjallað ítarlega um hana í aðalskipulagi.

6. gr. 
Í stað orðanna „aðal- eða svæðisskipulag eða samþykkt deiliskipulag“ í 1. mgr. 9. gr. kemur: aðalskipulag.

7. gr. 
Eftirfarandi breytingar verða á 10. gr.:  
a. 2. mgr. verður svohljóðandi: 
Við umfjöllun um umsókn um framkvæmdaleyfi vegna matsskyldrar framkvæmdar skal leyfisveitandi kynna sér umhverfismatsskýrslu framkvæmdaaðila um framkvæmdina. Tryggja skal að fullt samræmi sé á milli þeirrar framkvæmdar sem lýst er í matsskýrslu og umsóknar um framkvæmdaleyfi, ásamt þeim gögnum sem lögð eru fram með henni. Þá skal leyfisveitandi leggja álit Húsnæðis-, mannvirkja- og skipulagsstofnunar um mat á umhverfisáhrifum framkvæmdarinnar til grundvallar. Leyfisveitandi skal taka saman greinargerð um afgreiðslu leyfis þar sem gerð er rökstudd grein fyrir samræmi við niðurstöðu álits Húsnæðis-, mannvirkja- og skipulagsstofnunar um umhverfismat framkvæmdarinnar.
b. 4. mgr. verður svohljóðandi: 
[bookmark: _Hlk150263603]Leyfisveitanda er heimilt að binda framkvæmdaleyfi skilyrðum um nauðsynlegar mótvægisaðgerðir, vöktun og öryggisráðstafanir til að draga úr áhrifum framkvæmdarinnar á umhverfið, menningarminjar og náttúrufyrirbæri, eða til að tryggja öryggi. Jafnframt er leyfisveitanda heimilt að binda framkvæmd skilyrðum sem sett eru í samræmi við gildandi skipulagsáætlanir sveitarfélags eða raflínuskipulag. Hafi Húsnæðis-, mannvirkja- og skipulagsstofnun sett skilyrði í áliti sínu um mótvægisaðgerðir eða vöktun, sbr. 24. gr. laga um umhverfismat framkvæmda og áætlana, skal það koma fram í leyfinu, að svo miklu leyti sem ekki er mælt fyrir um slík skilyrði í leyfum annarra leyfisveitendenda samkvæmt sérlögum. Skipulagsskilmálar skulu vera ritaðir í framkvæmdaleyfið.
c. 8. mgr. verður svohljóðandi: 
Leyfisveitandi skal tilkynna Húsnæðis-, mannvirkja- og skipulagsstofnun um útgáfu leyfis vegna matsskyldra framkvæmda og birta opinberlega með auglýsingu ákvörðun sína. Leyfi og greinargerð skv. 2. mgr., skulu vera aðgengileg almenningi á netinu innan tveggja vikna frá afgreiðslu leyfis. Í auglýsingunni skal tilgreina kæruheimild og kærufrest. 

8. gr. 
Á eftir 13. gr. kemur ný grein, 13. gr. a., sem orðast svo ásamt fyrirsögn: 
Framkvæmdaleyfisgjald á grundvelli raflínuskipulags.
Raflínunefnd ákveður í gjaldskrá gjöld fyrir útgáfu framkvæmdaleyfis á grundvelli raflínuskipulags, gjalddaga og fyrirkomulag innheimtu. Framkvæmdaleyfisgjald má ekki nema hærri upphæð en sem nemur kostnaði vegna undirbúnings og útgáfu leyfisins, ásamt kostnaði við eftirlit með framkvæmdinni sem raflínunefnd stendur straum af. Við gerð gjaldskrár skal raflínunefnd, eftir því sem við á, hafa hliðsjón af gjaldskrá um gerð raflínuskipulags, sbr. 4. mgr. 20. gr. skipulagslaga.


9. gr. 
Eftirfarandi breytingar verða á 14. gr.
a. Í stað orðanna „frá útgáfu þess“ kemur: frá samþykki sveitarstjórnar fyrir veitingu leyfisins.
b. Við 2. mgr. 14. gr. bætist nýr málsliður, svohljóðandi: Þetta gildir þó ekki um framkvæmdaleyfi á grundvelli raflínuskipulags.

10. gr. 
Á eftir orðinu „sveitarstjórnar“ í 1. mgr. 15. gr. kemur: og raflínunefndar. 

11. gr. 
Eftirfarandi breytingar verða á 16. gr.:
a. Á eftir orðinu „sveitarstjórnar“ í 1. mgr. kemur: eða raflínunefndar, þegar við á.
b. Á eftir orðinu „sveitarstjórn“ í 2. mgr. kemur: eða raflínunefnd, þegar við á,.

12. gr.
Eftirfarandi breytingar eru gerðar á 17. gr.
a. Á eftir orðinu „Sveitarstjórn“ í 1. málsl. 1. mgr. kemur: og raflínunefnd, þegar við á,.
b. 2. málsl. 1. mgr. verður svohljóðandi: Sinni aðili ekki fyrirmælum sveitarstjórnar eða raflínunefndar innan tilgreinds frests getur sveitarstjórn eða raflínunefnd, þegar við á, ákveðið dagsektir þar til úr verður bætt. 
c. Við 4. málsl. 1. mgr. bætist: en ríkissjóð ef raflínunefnd tekur ákvörðun um álagningu þeirra.
d. Í stað orðanna „tvö ár“ í 2. mgr. kemur: eitt ár.

13. gr. 
Gildistaka
Reglugerð þessi er sett samkvæmt heimild í 1. og 11. mgr. 45. gr. skipulagslaga nr. 123/2010, með síðari breytingum, og öðlast þegar gildi. 



Félags- og húsnæðismálaráðuneytinu XX. júní 2026.



Ragnar Þór Ingólfsson
félags- og húsnæðismálaráðherra. 

